RO ECB -PUBLIC  
 
AVIZUL BĂNCII CENTRALE EUROPENE  
din 26 octombrie 2020  
cu privire la furnizarea de către Banca Naţională a României de lichiditate pe termen scurt 
Fondului de garantare a depozitelor bancare  
(CON/2020/24)  
 
Introducere și temei juridic  
La 9 septembrie 2020, Banca Centrală Europeană (BCE) a primit din partea Băncii Naționale a României 
(BNR) o solicitare de emitere a unui aviz cu privire la un proiect de lege pentru modificarea și 
completarea Legii privind schemele de garantare a depozitelor şi Fondul de garantare a depozitelor 
bancare (denumit în continuare „proiectul de lege”)1. 
Competența BCE de a emite un aviz se întemeiază pe articolul  127 alineatul  (4) și pe articolul 282 
alineatul (5) din Tratatul privind funcționarea Uniunii Europene, precum și pe articolul 2 alineatul (1) a 
treia și a șasea liniuță din Decizia 98/415/CE a Consiliului2, întrucât proiectul de lege se referă la BNR și 
la normele aplicabile instituțiilor financi are, în măsura în care acestea au o influență substanțială asupra 
stabilității instituțiilor și piețelor financiare. În conformitate cu articolul 17.5 prima teză din Regulamentul 
de procedură al Băncii Centrale Europene, Consiliul guvernatorilor adoptă pre zentul aviz.  
 
1. Scopul proiectului de lege  
1.1  Proiectul de lege vizează în special furnizarea lichidităților necesare Fondului de Garantare a 
Depozitelor Bancare (denumit în continuare „Fondul”), ca schemă statutară de garantare a 
depozitelor oficial recun oscută pe teritoriul României, pentru intervențiile sale în situații de urgență. 
Prin urmare, proiectul de lege introduce posibilitatea ca Fondul să aibă acces la facilități  de 
creditare pe termen scurt , prin tranzacții de tip repo,  oferite de BNR.  
1.2 Proiectul de lege prevede că, în scopul asigurării stabilității financiare, în vederea acoperirii 
necesarului de lichiditate pentru plata compensațiilor, în situații de urgență, BNR poate acorda 
finanțări Fondului, prin tranzacții de tip repo, garantate cu instrumente financiare acceptate drept 
active eligibile în vederea participării la operațiunile de piață monetară ale BNR. Astfel de finanțări 
pot fi acordate numai în mod excepțional și de la caz la caz, iar termenele nu pot depăși 90 de zile 
calendarist ice. 
                                                 
1  Legea nr.  311/2015 privind schemele de garantare a depozitelor şi Fondul de garantare a depozitelor bancare 
(Monitorul Oficial , Partea I nr. 918 din 11.12.2015). Conform expunerii de motive la cererea de consultare, 
propunerea legislativă a fost transmisă de BNR Ministerului Finanțelor Publice pentru a iniția procesul legislativ. 
Potrivit art icolului 129 din Legea nr.  117/2015, BNR este împuternicită să emită reglementările necesare pentru 
punerea în aplicare a prevederilor legislaţiei referitoare la activitatea Fondului.  
2  Decizia 98/415/CE a Consiliului din 29 iunie 1998 privind consultarea Băncii Centrale Europene de către autoritățile 
naționale cu privire la proiectele de reglementare (JO L 189, 3.7.1998, p. 42).  
ECB -PUBLIC  
2 1.3 Fondul are calitatea de persoană juridică de interes public a cărei scop principal constă în 
garantarea depozitelor, activitate care se realizează în conformitate cu dispoziţiile legii3. Fondul 
este administrat de un consiliu de supraveghere format din 7 membri, respectiv 5 reprezentanţi ai 
BNR, dintre care unul este numit preşedintele, și 2 reprezentanţi ai Ministerului Finanţelor Publice, 
precum şi de un comitet director format din minimum 3 membri care asigură, pe bază de contract 
de mandat, conducerea operativă a Fondului4. Consiliul de supraveghere al Fondului 
supraveghează activitatea membrilor Comitetului director şi modul de îndeplinire a obiectivelor 
acestora stabilite în mandatele încredinţate5. 
1.4 Fondul, în calitate de schemă de garantare a depozitelor, are următoarele resurse financiare: (a) 
contribuții anuale și extraordinare ale instituţiilor de credit participante; (b) împrumuturi de la 
instituţii de credit, de la societăţi financiare, alte scheme de garantare a depozitelor şi de la alte 
instituţii; (c) împrumuturi de la Guvern, acordate în situaţii excepţionale, după cum se precizează în 
continuare; și (d) alte resurse.6,7 În situaţii excepţionale în care resursele financiare disponibile ale 
Fondului sunt insuficiente pentru acoperirea plăţii compensaţiilor, Guvernul, prin Ministerul 
Finanţelor Publice, pune la dispoziţia Fondului sumele necesare sub formă de împrumut, în t ermen 
de maximum 5 zile lucrătoare de la solicitarea lor de către Fond, în conformitate cu termenii și 
condițiile stabilite printr -o convenție8. Printre altele, Consiliul de supraveghere al Fondului 
analizează și propune BNR spre aprobare (i) bugetul de venituri şi cheltuieli pentru activitățile 
schemei statutare de garantare a depozitelor; (ii) nivelul -ţintă anual al resurselor financiare ale 
Fondului, în calitate de schemă statutară de garantare a depozitelor; (iii) nivelul contribuţiei anuale 
a fiecărei instituţii de credit participante; (iv) impunerea de contribuţii extraordinare la Fond și 
nivelul acestora; și (v) solicitarea împrumuturilor menționate mai sus pentru a asigura mijloace 
financiare adecvate pentru schema de garantare a depozitelor9. 
 
2. Obser vații cu privire la interdicția de finanțare monetară  
2.1 În conformitate cu avizele sale anterioare, BCE își reiterează opinia conform căreia legislația 
națională care prevede finanțarea de către o bancă centrală națională (BCN) a unei scheme de 
garantare a d epozitelor este compatibilă cu interdicția de finanțare monetară numai dacă se referă 
la finanțarea pe termen scurt și soluționarea unor situații urgente, la elemente de stabilitate 
sistemică, iar deciziile rămân la latitudinea BCN10. BCE salută faptul că f ormularea din proiectul de 
lege reflectă aceste criterii în sensul că oferă Fondului posibilitatea de a accesa finanțare pe 
termen scurt de la BNR în situații de urgență.  În plus, BCE se așteaptă ca finanțarea  oferită  
Fondului pe termen scurt să fie realizată într -un mod compatibil cu independența instituțională și 
                                                 
3  A se vedea articolele 91 și 92 din Legea nr.  311/2015. Fondul are de asemenea calitatea de administrator al fondului 
de rezoluţie bancară în conformitate cu dispozițiile legislaţiei privind redresarea şi rezoluţia instituţiilor de credit.  
4  A se vedea articolele 94 și 100 din Legea nr.  311/2015.   
5  A se vedea articolul 98 alineatul (1) din Legea nr.  311/2015.   
6  Cum ar fi donaţiile, sponsorizările, asistenţa financiară, încasările din recuperarea creanţelor schemelor de garantare 
a depozitelor și veniturile din investirea resurselor financiare disponibile.   
7  A se vedea articolul 114 alineatul (2) din Legea nr.  311/2015.   
8  A se vedea articolul 98 alineatul (2) din Legea nr.  311/2015.   
9  A se vedea articolul 98 alineatul (2) din Legea nr.  311/2015.   
10  A se vedea Raportul de convergență al BCE, 2020, p. 35, și avizele BCE citate în acesta.  
ECB -PUBLIC  
3 financiară a BNR, ca o garanție pentru îndeplinirea corespunzătoare a misiunilor care revin BNR în 
temeiul tratat ului și al Statutul ui Sistemului European al Băncilor  Centrale și al Băncii Centrale 
Europene11. 
2.2 Întrucât tratatul interzice BCN acordarea de credite pe descoperit de cont sau de orice alt tip de 
facilitate de credit sectorului public, prezentul aviz analizează, de asemenea, dacă Fondul este un 
„organism publ ic” în sensul articolului 123 alineatul (1) din tratat. În acest scop, se aduc mai întâi 
clarificări cu privire la  noțiunea de „organism public” pentru a se analiza apoi  dacă Fondul intră în 
sfera de aplicare a acestei noțiuni.  
2.3 În pofida absenței unei definiții specifice a noțiunii de „organism public” în 
Regulamentul  (CE) nr. 3603/93 al Consiliului12, alte domenii ale dreptului Uniunii13 și jurisprudența 
în materie a Curții de Justiție a Uniunii Europene14 oferă orientări cu privire la interpretarea sa în 
cazul interdicției de finanțare monetară15. În consecință, un organism este „public” în sensul 
articolului 123 alineatul (1) din tratat dacă are toate caracteristicile următoare: (a)  a fost constituit 
pentr u a îndeplini în mod expres cerințe de interes general, de altă natură decât industriale sau 
comerciale; (b)  are personalitate juridică; și (c)  depinde în mare măsură de entitățile din sectorul 
public menționate la articolul 123 alineatul (1) din tratat . Dependența față de aceste  entități din 
sectorul public  este prezumată atunci când un organism este finanțat, în cea mai mare parte, de 
acestea; sau consiliul său de administrare, de conducere sau de supraveghere este alcătuit din 
membri desemnați în propor ție de peste 50 % de către acestea.  
2.4 Astfel cum reiese din cuprinsul punctului 1.3 de mai sus, primele două condiții sunt îndeplinite în 
ceea ce privește Fondul din moment ce (a) acesta a fost constituit pentru a îndeplini cerințe de 
interes general –  schem a statutară de garantare a depozitelor în România; (b) are personalitate 
juridică. Garantarea depozitelor ca schemă statutară de garantare a depozitelor este în interesul 
general în măsura în care instituirea și funcționarea schemelor de garantare a depozi telor sporesc 
stabilitatea sistemului bancar și protecția deponenților .16  
2.5 Astfel cum reiese în continuare din punctele 1.3 și 1.4 de mai sus, Fondul pare să depindă în mare 
măsură de BNR deoarece majoritatea membrilor Consiliului de supraveghere al Fondulu i, inclusiv 
                                                 
11  A se vedea punctul 3.1 din Avizul BCE CON/2015/40.  Toate avizele BCE sunt publicate pe EUR -Lex. 
12  Regulamentul (CE) nr. 3603/93 al Consiliului din 13 decembrie 1993 de precizare a definițiilor necesare aplicării 
interdicțiilor menționate la articolele 104 și 104b alineatul (1) din tratat (JO L 332, 31.12.1993, p. 1).  
13  A se vedea, de exemplu, articolul  2 punctul  2 din Directiva 2003/98/CE a Parlamentului European și a Consiliului din 
17 noiembrie 2003 privind reutilizarea informațiilor din sectorul public (JO  L 345, 31.12.2003, p.  90) și articolul 2 
alineatul (1) punctul  4 din Directiva 2014/24/UE a Parlamentului European și a Consiliului din 26 februarie 2014 
privind achizițiile publice și de abrogare a Directivei 2004/18/CE (JO  L 94, 28.3.2014, p.  65).  
14  A se vedea în special Hotărârea Curții de Justiție din 5 octombrie 2017, LitSpecMet UAB (C -567/15, EU:C:2017:736, 
punctul 28 și urm.); Hotărârea Curții de Justiție din 12 septembrie 2013, IVD GmbH & Co. KG (C -526/11, 
EU:C:2013:543, punctul 19 și urm.); Hotărârea Curții de Justiți e din 11 iunie 2009, Hans & Christophorus Oymanns 
GbR, Orthopädie Schuhtechnik (C -300/07, EU:C:2009:358, punctul 48 și urm.); precum și jurisprudența citată.  
15  În mod similar, noțiunea de „întreprindere publică” a fost definită în sensul interdicției de finanțare monetară prin 
trimiterea la definiția prevăzută la articolul 2 din Directiva 80/723/CEE a Comisiei din 25 iunie 1980 privind 
transparența relațiilor financiare dintre statele membre și întreprinderile publice (JO L 195, 29.7.1980, p.  35), înlocui t 
în prezent cu articolul  2 litera (c) din Directiva 2006/111/CE a Comisiei din 16 noiembrie 2006 privind transparența 
relațiilor financiare dintre statele membre și întreprinderile publice, precum și transparența relațiilor financiare din 
cadrul anumitor întreprinderi (JO L 318, 17.11.2006, p.  17). A se vedea, în acest sens, articolul 8 alineatul (1) din 
Regulamentul  (CE) nr. 3603/93 al Consiliului și considerentul  (15) al acestui regulament.  
16  A se vedea considerentul (3) al Directivei 2014/49/UE a Parlamentului European și a Consiliului din 16 aprilie 2014 
privind schemele de garantare a depozitelor (JO  L 173, 12.6.2014, p.  149).  
ECB -PUBLIC  
4 președintele, sunt reprezentanți ai BNR. În plus, gestionarea Fondului este supusă supravegherii 
BNR și, deși Fondul nu este finanțat în cea mai mare parte de BNR, aceasta aprobă bugetul 
Fondului și resursele sale financiare ca schemă de garant are a depozitelor. Cu toate acestea, 
dependența strânsă a fondului față de BNR nu îndeplinește cea de a treia condiție privind o 
dependență strânsă față de entitățile din sectorul public, deoarece BCN nu fac parte din sectorul 
public în sensul interdicției  de finanțare monetară17. 
2.6 Având în vedere cele de mai sus, BCE este de părere că Fondul nu are calitatea de „organism 
public” în sensul articolului  123 alineatul (1) din tratat și, prin urmare, BNR nu îi este, în general, 
interzis BNR să furnizeze Fondului lichidități pe termen scurt. În acest con text, posibilitatea ca 
Fondul să acceseze facilități de creditare pe termen scurt , prin tranzacții de tip repo,  oferite de  
BNR , în condițiile specificate la punctul 2.1 de mai sus este în conformitate cu interdicția de 
finanțare monetară.  
 
Prezentul aviz v a fi publicat pe EUR -Lex. 
 
 
Adoptat la Frankfurt pe Main, 2 6 octombrie 2020.  
 
[semnat]  
 
Președinta BCE  
Christine LAGARDE  
                                                 
17  A se vedea articolul  8 alineatul  (2) din Regulamentul  (CE) nr. 3603/93 al Consiliului.